CELEX: 62014CN0511
Language: mt
Date: 2014-11-14 00:00:00
Title: Kawża C-511/14: Talba għal deċiżjoni preliminari mressqa mit-Tribunale civile di Bologna (l-Italja) fl- 14 ta’ Novembru 2014 – Pebros Servizi srl vs Aston Martin Lagonda Limited

2.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 34/10
            
         Talba għal deċiżjoni preliminari mressqa mit-Tribunale civile di Bologna (l-Italja) fl-14 ta’ Novembru 2014 – Pebros Servizi srl vs Aston Martin Lagonda Limited
   (Kawża C-511/14)
   (2015/C 034/10)
   Lingwa tal-kawża: it-Taljan
   
      Qorti tar-rinviju
   
   Tribunale civile di Bologna
   
      Partijiet fil-kawża prinċipali
   
   
      Rikorrenti: Pebros Servizi srl
   
      Konvenuta: Aston Martin Lagonda Limited
   
      Domanda preliminari
   
   Fil-każ ta’ sentenza fil-kontumaċja (fl-assenza ta’ parti) li permezz tagħha parti li ma dehritx/assenti kienet ġiet ikkundannata, mingħajr, madankollu, ebda rikonoxximent espress tad-dritt minn naħa ta’ din il-parti,
   huwa d-dritt nazzjonali li għandu jiddetermina jekk dan l-aġir proċedurali huwiex ekwivalenti għal nuqqas ta’ kontestazzjoni fis-sens tar-Regolament (KE) Nru 805/2004 (1), tal-21 ta’ April 2004, ippubblikat fil-Ġurnal Uffiċjali tal-UE fit-30 ta’ April 2004, li possibbilment jista’ jiċħad, skont id-dritt nazzjonali, in-natura mhux ikkontestata tat-talba,
   jew
   abbażi tad-dritt Ewropew, kundanna fil-kontumaċja/fl-assenza ta’ parti timplika, minn natura tagħha stess, nuqqas ta’ kontestazzjoni, b’mod li r-Regolament (KE) Nru 805/2004 japplika irrispettivament mill-evalwazzjoni tal-qorti nazzjonali?
   
      (1)  Regolament (KE) Nru 805/2004 tal-Parlament Ewropew u tal-Kunsill, tal-21 ta’ April 2004, li joħloq ordni Ewropew ta’ infurzar għal talbiet mhux kontestati (ĠU Edizzjoni Speċjali bil-Malti, Kapitolu 19, Vol. 7, p. 38).